
POLARPOSTEN
maj 2026
Kære Polarstjerner
April måned har vist sig fra en lidt kold, men forholdsvis tør side, hvilket faktisk er ideelt til spejderarbejde! Vi bliver alle lidt sløve i for meget varme!!
Det er stadig muligt at bestille t-shirts og hoodies en uge endnu: 
https://medlem.dds.dk/event/id/69060/register.
Mikroerne har været på mikrodag ved Hollufgård sammen med de øvrige mikroer fra Kong Knud Division. De var på jagt efter banditten, der havde stjålet Påskekyllingen – og når man er spejder, kan sådan en jagt indebære lidt af hvert!

Troppen har været på Påskehike på Fyn. Som sædvanlig involverede det en masse kilometer i benene, overnatning spøjse steder og masser af hygge. Jeg har desværre ingen billeder fra turen, men måske kan vi snige nogle billeder ud af spejderne inden næste Polarpost

Juniorerne har været på tur til Vigelsø. Vi blev sejlet derover lørdag formiddag – en fin meget lille sejltur på 3 min! Vi gik herefter op til Naturskolen, hvor vi skulle overnatte, inden vi tog madpakken med, og udstyret med kikkerter gik vi til den anden ende af øen. Der var ikke så mange fugle, men vi fandt kæppe til de quidditch-koste, vi skal lave til juniordivi! Om eftermiddagen var juniorerne på jagt med appen ”Arter”, og senere gik vi ned til stranden og i wados blev der indsamlet masser af rejer, som senere blev forberedt på bålet. De smagte fint! Derudover bød eftermiddagen på pimpede snobrød og leg. Efter aftensmaden endnu en gåtur og hygge om bålet med kage og skumfiduser. Næste morgen gjorde vi rent, og tog færgen hjem igen kl. 10. Vi var så heldige at have selskab af Gunnar, Gerda og Gerhardt. Gerhardt kender vi jo alle, men Gunnar og Gerda har ikke været i gruppen de sidste 4 år, så det var skønt at have dem med som ledere! Tak til alle G´ erne for at gøre turen mulig og sjov

Mikroerne har haft overnatning i shelterne på vores egen grund. Det er godt at øve overnatning et trygt sted, og langt de fleste mikroer deltog- stærkt:-D Det der ud til, at der blev hygget max, og Marcus havde sørget for open air biograf!

Klanen er jævnligt postmandskab på nogle af de store adventureløb, og har også været afsted i april.
Vi har alle sammen været til Sct. Georgsdag! Der var tilmeldt omkring 100 spejdere, forældre og søskende – super dejligt! I år var det juniorerne, der opførte sagnet om Sct. Georg med spejderloven inkoorporeret. Det gjorde de strålende – tak for det! Efter optog, opførelse af sagnet, hilsen fra spejdercheferne og afgivelse af spejderløftet, var der spejderlovsbaserede lege og aktiviteter, mens forældrene gjorde maden klar, og vi sluttede alle af med lækre hotdogs. TAK til Prik, der havde sørget for at købe ind!

Voksen-patruljen (VP) er kommet godt i gang! Har har de fået genetableret bålpladsen oppe ved hytten, og har mange projekter til glæde for gruppen, og forhåbentlig også dem selv! De har plads til flere, hvis du kunne have lyst til et hyggeligt fællesskab en gang om måneden (onsdag aften), hvor man også får afprøvet spejderfærdigheder. Kontakt marcus@polarstjernen.dk, hvis du vil høre mere!

I uge 21 (dvs 18., 19. og 20. maj), har vi arbejdsuge. Her inviterer vi alle forældre til at komme og give lederne en hånd med at holde hytten og området pænt, helt osv. Der vil være opgaver til alle færdigheder, specielt plejer lugning at fylde en del! Der vil dog også kunne vælges rengøring, brændekløvning, samling af nye bordebænkesæt osv.  Så mød op mens din spejder er til møde – eller en af de andre dage. Vi har brug for jer, for at kunne få tingene til at hænge sammenMedbring meget gerne haveredskaber og andet værktøj, der kunne være relevant (fx boremaskine/skruetrækker). Vi giver en småkage og en vand/ øl undervejs.
HUSK at få tilmeldt jeres spejder til gruppeturen 12.-14. juni. Der er tilmelding i god tid, da antallet af deltagere vil være relevant for de aktiviteter vi kan/ skal lave. Derfor tilmelding en måned før, nemlig senest 15/5. Tilmeld her:
Junior og trop: https://medlem.dds.dk/event/id/69078/register.
Mikro og mini: https://medlem.dds.dk/event/id/69079/register.
Det var en super fin tur sidste år, og vi glæder os til at samle alle på Øghaven igen.
Kommende arrangementer:
10. maj: spejderdag (PR-arrangement)
11. maj: Bestyrelsesmøde
16.-17. maj: Miniskæg
18., 19. og 20. maj: arbejdsuge
21. maj: ledermøde
23.-25. maj: MUS-lejr for mikroer
29.-31. maj: juniordivi
12.-14. juni: gruppetur
23. juni: Sct. Hans aften

Vi hejser flaget og siger TILLYKKE til:	


Bebbe	29+		 4. maj
Synne	29+		 6. maj
Anton	6 år		 8. maj
Myre	9 år		11. maj
Edderkop	10 år		12. maj
Andreas	29+		12. maj
Ravn	11 år		17. maj
Tyr	10 år		18. maj
Kamælion	12 år		21. maj

